LOXLEY เปิดงบฯไตรมาส 3/61 พลิกกำไร 25.43 ลบ. หลังต้นทุนขาย-บริหารลดฮวบ
LOXLEY เปิดงบฯไตรมาส 3/61 พลิกกำไร 25.43 ลบ. จากปีก่อนขาดทุน 83.78 ลบ. หลังต้นทุนขาย-บริหารลดฮวบ ส่วน 9 เดือนแรกกำไร 92.25 ลบ. ลด 32% จากปีก่อนกำไร 135.13 ลบ.
14 พ.ย. 2561

บริษัท ล็อกซเล่ย์ จำกัด (มหาชน) หรือ LOXLEY รายงานผลการดำเนินงานไตรมาส 3/61 สิ้นสุดวันที่ 30 ก.ย.61 (รวมบริษัทย่อย) ดังนี้

ทั้งนี้ผลการดำเนินงานในไตรมาสดังกล่าวพลิกมีกำไร เนื่องจากบริษัทมีต้นทุนในการจัดจำหน่ายและบริหารสำหรับไตรมาสที่ 3/61 เท่ากับ 500 ล้านบาท ลดลงร้อยละ 36 เมื่อเทียบกับงวดเดียวกันของปีก่อนที่ 782 ล้านบาท
โดยค่าใช้จ่ายที่ลดลงโดยหลักเกิดจาก 1) ในปี 2560 มี ผลขาดทุนจากการปรับโครงสร้างหนี้ของบริษัทย่อย (บริษัท ล็อกซเล่ย์ ไวร์เลส จำกัด (มหาชน)) กับลูกหนี้การค้า (สำนักงานคณะกรรมการ ส่งเสริม สวัสดิการและสวัสดิภาพครูและบุคลากรทางการศึกษา หรือ สกสค.) จำนวน 247 ล้านบาท โดย ณ ปัจจุบันการ ปรับโครงสร้างหนี้ดังกล่าวได้มีการชำระหนี้ตามแผนแล้ว และ 2) การลดลงของค่าใช้จ่ายตามแผนการปรับโครงสร้างธุรกิจของกลุ่มบริษัทฯ